**«I Am...I Said»** er en sang som ble skrevet, og innspilt av Neil Diamond. 

Den ble utgitt som singel i mars 1971, og den var ganske suksessfull, den steg først langsomt på de amerikanske hitlistene, for deretter hurtigere til den nådde en fjerdeplass 4 i mai 1971. Den nådde tilsvarende plasseringer i Europa.

Diamond brukte fire måneder på å skrive sangen. Den anses som en av hans mest sentrale sanger og handler om å føle seg fortapt mellom to verdener og ikke lenger høre hjemme noe sted::

*Well, I'm New York City born and raised*
*But nowadays, I'm lost between two shores*
*L.A.'s fine, but it ain't home —*
*New York's home but it ain't mine no more ...*
Versene innledes lavmælt og dypt og er i mellomrommet mellom sang og en mer resitativ form, med tilsvarende lavmælt arrangement. I refrenget derimot er vokalen langt sterkere og arrangementet kraftigere, mens teksten gir uttrykk for samme usikkerhet:

*I am, I cried!*
*I am, said I.*
*And I am lost, and I can't even say why ...*
«I Am...I Said» ble senere tatt med på albumet *Stones* fra november samme år. Singelversjonen innleder albumet, mens en annen versjon avslutter ette.

Sangen høstet også gode kritikker, hvor *Rolling Stone* omtalte teksten som fremragende («excellent»)i en anmeldelse fra 1972, mens *The New Yorker* brukte sangen til å eksemplifisere den skjulte underteksten i Diamonds tekster i en tilbakeskuende artikkel fra 2006. I en profilartikkel i *The Daily Telegraph* fra 2008 beskrives sangen som å uttrykke «en rasende, eksistensiell angst» og Allmusic kaller den «et lidenskapelig uttrykk for følelsesmessig uro ... i stor grad i samsvar med den bekjennende stilen som sanger ble skrevet i på den tiden».

Sangen ga Diamond sin første Grammy Awards-nominasjon for beste mannlige popvokalist.

«I Am...I Said» er senere inkludert i samlealbum og album med liveinnspillinger.

Andres bruk av sangen
---------------------

Sangen ble brukt av Brooke White i den syvende sesongen av *American Idol* i dens Neil Diamond-uke, hvor hun endret teksten ved å bytte ut New York City med sin hjemstat Arizona.

Den er utgitt i en rekke utenlandske, oversatte versjoner, blant annet til italiensk: «La casa degli angeli» («Englenes hus») med Caterina Caselli fra 1971. og til nederlandsk med Jan Rot fra 2008.

Det amerikanske post-hardcore-bandet Killdozer laget en coverversjon av sangen på albumet *Twelve Point Buck* fra 1989. 

I Norge ble det laget en innspilling i 1971 med Stein Ingebrigtsen som ble tatt med på albumet *Treff 2* fra *Treff-serien*, men der under navnet «I Am I Said».

Referanser
----------

1. 1 2 3  William Ruhlmann. «Neil Diamond: Biography». Allmusic. Besøkt 6. mars 2011.
2. ↑  Whitburn, Joel (1983). The Billboard Book of Top 40 Hits: 1955 to present. Billboard Publications. ISBN 0-8230-7511-7.  side 88.
3. 1 2  Jackson, Laura (2005). *Neil Diamond: His Life, His Music, His Passion*. ECW Press. ISBN 1550227076.  sidene 80–81.
4. ↑  «Neil Diamond search results». everyHit.com. Arkivert fra originalen 12. oktober 2008. Besøkt 6. mars 2011.
5. 1 2  Paul Gambaccini (20. januar 1972). «Neil Diamond: Stones». Rolling Stone. Arkivert fra originalen 1. oktober 2007. Besøkt 30. april 2008.
6. ↑  Sasha Frere-Jones (16. januar 2006). «Hello, Again». The New Yorker. Besøkt 6. mars 2011.
7. ↑  Neil McCormick (5. mars 2008). «Neil Diamond: the hurt, the dirt, the shirts». The Daily Telegraph. Arkivert fra originalen 4. oktober 2008. Besøkt 6. mars 2011.
8. 1 2  Joanna Weiss (29. april 2008). «'Idol:' Loose Diamonds». *The Boston Globe*. Besøkt 6. mars 2011.
9. ↑  Augusta Grignano. «Caterina Caselli» **(italiensk)**. La voce delle donne. Arkivert fra originalen 17. desember 2007. Besøkt 6. mars 2011.

Eksterne lenker
---------------

* Neil Diamond i en BBC-sending fra 1971